ขออนุญาติส่งเรื่องร้องเรียนเรื่องคนไข้วิกลจริตอยู่ข้างบ้านครับ ร้องตะโกนด่าด้วยวาจาหยาบคายและมีแนวโน้มจะก่อความรุนแรงครับ
บ้านที่ส่งเรื่องร้องเรียน อยู่บ้านเลขที่ 14 ซอยหมู่บ้านทุ่งเศรษฐี แยก 41 แขวงดอกไม้ เขตประเวศ ครับ

ขอเล่าแบบเรียงลำดับตามเหตุการณ์ ดังนี้นะครับ  
1. เมื่อปี 57  เขาเคยมีเรื่องทะเลาะกับข้างบ้าน (อีกฝั่งหนึ่ง) จนมีเรื่องถึงขั้นโดนยิงถากที่ใบหน้า 
 หลังจากเหตุการณ์นั้น  เขาก็มีอาการทางจิต ประสาทหลอนและตะโกนด่าอยู่ตลอดครับ 
 Link ข่าว : https://www.sanook.com/news/1707889/ 
 
2. เขามีอาการประสาทหลอน จนไปคุกคามข้างบ้าน ซึ่งเป็นเจ้าของใหม่ ที่ซื้อบ้านต่อจากบ้านที่เขามีเรื่องด้วย  จนถึงขั้นร้องเรียนกันมารอบนึงแล้ว ตาม clip ข่าวนี้
 Link : https://www.youtube.com/watch?v=4GDSTYD92xE
 
3. ช่วงประมาณต้นปีที่ผ่านมา ผมเริ่มสังเกตุว่าเขาด่าพาดพิงมาที่บ้านผม มีการระบุชื่อคนในบ้าน รวมถึงบ้านเลขที่แบบชัดเจนครับ 
ผมใช้เวลาฟังอยู่ประมาณนึง จนแน่ใจว่าเป็นการพูดถึงบ้านผมแน่นอนครับ  
จากที่ฟังดูประมาณว่าเขาเกิดอาการประสาทหลอน และกำลังตะโกนทะเลาะกับบ้านผมครับ (ถ้าฟังเสียงในคลิปจะเห็นว่าเขาพูดอยู่คนเดียว) 
โดยเนื้อหาที่พูดถึงนั้นดูรุนแรง และทำให้บ้านผมมีความกังวลอย่างมากครับ เช่น ระวังจะโดนยิง , โดนดักกระทืบ , จะเผาบ้าน , เผารถ  อย่างนี้เป็นต้นครับ 

4. ที่บ้านเริ่มต้นที่การร้องเรียนไปยังกรรมการชุมชนก่อนครับ  ได้ข้อแนะนำว่าควรแจ้งความลงบันทึกประจำวันไว้ก่อน 
และติดต่อประสานงานจนได้เบอร์โทรศัพท์ตรงของตำรวจ สน. อุดมสุข มาเก็บไว้ครับ 

5. วันที่ 17 พ.ค. 67 ที่ผ่านมา ได้เข้าไปดำเนินการแจ้งความ ลงบันทึกประจำวันไว้ที่ ส.น. อุดมสุข 

6. ที่ผ่านมา ได้แจ้งไปทางตำรวจหลายครั้งครับ ซึ่งทางเจ้าหน้าที่ตำรวจก็ช่วยส่งสายตรวจเข้ามาดูที่บ้าน ตอนที่เขากำลังด่าและอาละวาดอยู่ (ในบ้านเขา แต่เสียงดังมาก และขู่อย่างรุนแรงอย่างที่บอกครับ) 
 แต่ทางตำรวจก็คงยังทำอะไรไม่ได้ เนื่องจากยังไม่เกิดเรื่องครับ 

7.เมื่อวันที่ 13 มิ.ย. 67 ที่ผ่านมา  มีเหตุการณ์ที่เขาถือมีดออกมาตะโกนด่าท้าทายอยู่หน้าบ้าน   ซึ่งพอดีกับที่ทางบ้านผมจะออกไปข้างนอกพอดีครับ  
แต่พอเขาเห็นก็เหมือนจะหลบฉากเข้าบ้านไป และไปตะโกนด่าท้าทายอยู่ในบ้านครับ  เหตุการณ์นี้ทำให้ที่บ้านเกิดกังวลเป็นอย่างมากครับ 
เนื่องจากความที่เขาสติไม่ดี เลยกังวลว่าไม่รู้เขาจะทำสิ่งที่เคยพูดเอาไว้เมื่อไหร่ครับ 
วันนั้นผมได้โทรแจ้งให้คุณตำรวจเข้ามาที่บ้าน ตามคลิปเหตุการณ์คลิปที่ 21 ครับ 
ซึ่งหลังจากที่ตำรวจเข้าไปพูดคุยกับเขา ก็เงียบเสียงไปสักพักครับ แล้วก็กลับมาตะโกนด่าอีกเหมือนเดิม 

8. ทุกวันนี้เขาก็ยังด่าอยู่ครับ  เป็นอาการประสาทหลอนที่คิดว่าตัวเองโดนบ้านผมด่า ที่บ้านผมไม่รู้จะแก้ปัญหาอย่างไรแล้วครับ เพราะเรียกตำรวจเข้ามาก็ยังเหมือนเดิม ทำอะไรไม่ได้ 


ตอนนี้ผมกับครอบครัวย้ายเข้ามาอยู่บ้านใหม่กันแล้ว  แต่พ่อกับแม่ยังอยู่บ้านเดิม รู้สึกเป็นห่วงครับ อยากให้ปัญหานี้มันจบซักที  

คลิปหลักฐานที่ผมพยายามรวบรวมไว้ในช่วงทีาไปแจ้งความ สามารถเข้าไปดูได้ที่ link นี้ครับ

https://drive.google.com/drive/folders/1znq-khxtiEwG1k7caJYbKCjMsOm-jcnB

คลิปจาก link เป็นคลิปเก่า เนื่องจากตอนนี้ผมไม่ได้อยู่บ้านนั้นแล้วครับ  ยังไม่มีเวลารวบรวมคลิปใหม่ ซึ่งทุกวันนี้เขาก็ยังด่าอยู่ครับ